ming030890/wiki-yue-high-quality huggingface dataset:
蘇浩

蘇浩（Anthony So，1986年1月27號—）係人民力量執行委員、陳志全議員助理同將軍澳社區主任，網台政論節目主持。

投身政治
2015年七一，人民力量銅鑼灣街站（E出口）。蘇浩嗌口號。
蘇浩對政治有興趣，係因為2003年七一遊行。佢參加過港台舉辦嘅「政壇新秀訓練班」。2006年，蘇浩同幾位年輕人因為關心香港政制發展，成立「青年政改大聯盟」，喺facebook開設群組，曾經舉辦街頭青少年論壇，鼓勵青少年提出心目中嘅政改方案。
2008年加入當時標榜改革同抗爭嘅社會民主連線。
2010年因為唔同意民主黨喺政改中「轉軚」，於是轉投選民力量、人民力量，參加「票債票償」運動，喺2011年區議會選舉出選中西區中環選區（A01），狙擊民主黨許智峯，同報稱獨立嘅衛珮璇競爭議席，結果大敗，票債票償運動衰咗。
2011年加入網上電台香港人網。後尾，香港人網創辦人蕭若元開辦新網台謎米香港，照舊擔任節目主持。主持過好多個節目，俾人笑係「插科打諢」嘅主持人。
2012年10月起擔任人民力量陳志全議員助理同將軍澳社區主任，主力負責「拉布」演講稿同埋服務調景嶺地區嘅街坊。
2013年4月，出任第三屆人民力量執行委員，進入政黨嘅決策核心。
2014年雨傘運動嗰時，蘇浩負責人民力量金鐘佔領區陣地。12月11號臨天光，金鐘清場之前，蘇浩喺屋企俾差人拉咗，俾人告非法集結。
人民力量將軍澳地區工作
人民力量將軍澳地區辦工室。2015年4月1日。

網台主持
蘇浩口才好，轉數快，喺網上電台做主持大展才能。重好叻搞笑，專門劖亂歌柄，所以俾人話係最叻「插科打諢」嘅主持人。主持過好多節目，唔同範數，一樣應付自如，表現出色。

香港人網
《風也蕭蕭》主持：蕭若元、靳民知、蘇浩。
《早朝天下》主持：黃洋達、林匡正、Ben、蘇浩。
《破地獄》主持：林匡正、Ben、蘇浩。
《明星潮醫館》主持：歐陽英傑、愛明、蘇浩。
《One Night Stand》主持：諾韻、蘇浩。
《戀愛小天后》主持：諾韻、蘇浩。
《孩子你好媽》主持：洪綽兒、姜依蘭、愛明、Judy曾麗文、蘇浩。

謎米香港
《爆破地獄》主持：Henry、林匡正、蘇浩。
《國情揭露》主持：甄燊港、蘇浩。
《蕭遙遊》主持：蕭若元、Henry、蘇浩、于飛、趙善軒、Vera、Anthony Tso。

趣聞逸事
蘇浩同公民黨楊岳橋面型同髮型都好似，戴嘅眼鏡款式都係一樣。兩個都係從政，所以俾人笑係失散嘅孖生兄弟。
蘇永強

蘇永強係香港親中派政治人物。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
蘇洵

蘇洵（1009年5月22號—1066年5月21號），字明允，四川眉山人，係中國北宋文學家，亦係蘇軾同蘇轍嘅老竇，合稱「三蘇」。
蘇永耀

蘇永耀，台灣資深傳媒人，而家係《自由時報》政治中心副主任。
由於佢喺媒體裡面嘅工作經驗，有啲台灣傳媒行業嘅講座都不時會搵佢嚟分享。

事件
2019年1月16號，香港親中派媒體《大公報》發放假新聞，頭版全版報導咗學生動源三名成員喺台灣嘅活動。報導指佢哋同台灣總統蔡英文嘅「密使」會面，話佢哋喺「台獨」同「港獨」之間有勾結。之後台灣媒體《自由時報》喺隔日出報道，指出《大公報》所講嘅「密使」其實係《自由時報》嘅蘇永耀，而兩方嘅會面係為咗進行訪談。
蘇潔瑩

蘇潔瑩係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。
紐約州人

紐約州人係紐約州嘅人，可以係紐約州常住嘅人或者只係喺紐約州出世嘅人。
紐約故事

《紐約故事》（New York Stories）係一部1989年嘅多段式電影，用咗紐約市做主題嘅三段短片而拍成。
第一段係「Life Lessons」，由馬田史高西斯執導，主演係Nick Nolte。第二段係「Life Without Zoë」，由法蘭斯哥普拉執導，佢同佢個女蘇菲亞哥普拉一齊編劇。最後一段係「Oedipus Wrecks」，導演、編劇同埋主演都係活地亞倫。
紐約時報國際版

《紐約時報國際版》（英文：New York Times International Edition）係法國一份英文報紙，而家係《紐約時報》旗下嘅報紙，對象係全世界讀者。
呢份報紙原先叫《國際先驅論壇報》（英文：International Herald Tribune），1887年喺巴黎創刊，每日出紙。2002年呢份報紙畀《紐約時報》全面收購，2013年改名做《國際紐約時報》（英文：International New York Times），再喺2016年再改用而家個名。
紐約號

紐約號（USS New York (LPD-21)）係一隻美軍2009年新落水嘅軍艦，嚮11月首先駛入紐約港，黎艘軍艦船身金屬係由911事件嘅鐵料造成，11月2號駛入紐約市，停嚮曼哈頓88號碼頭，將來會加入美國海軍編隊服役。紐約號軍艦，用咗 7.5 噸美國世貿中心雙子塔大樓二手鋼。
維基同享有多媒體嘅嘢：USS New York (LPD-21)
紐約徵兵暴動

紐約徵兵暴動係發生喺1863年美國南北戰爭期間嘅紐約市嘅一場暴動。7月11號，唔滿意徵兵制嘅好多紐約工人，一齊攻擊北方政府嘅徵兵機構，因為佢哋唔滿意徵兵制度裏面，有錢人可以交300蚊美金之後就可以唔使當兵。另外，暴動嘅另一個主因係好多解放之後嘅黑人同佢哋爭飯碗。呢個暴動之後變成攻擊黑人舖頭，期間大約持續咗4日，先至俾軍警鎮壓，最後約莫120人傷亡。
紐約牛扒

紐約牛扒（New York strip），又叫紐約客牛扒，係種牛扒，嚟自牛前腰脊嘅部位，同西冷扒個部位好近。
紐約市芭蕾舞團

紐約市芭蕾舞團（New York City Ballet）係紐約市嘅一個芭蕾舞團。
紐約時報

紐約時報（The New York Times，減筆NYT），美國一報紙，係日報，紐約市發行，一八五一年九月十八號創立。
藻瓣絨冠躄魚

藻瓣絨冠躄魚（學名：Lophiocharon lithinostomus）係躄魚科絨冠躄魚屬嘅其中一個種。
藺相如

藺相如係戰國時期趙國大臣，原本係太監繆賢嘅門客，後來做咗上卿。佢最出名嘅有完璧歸趙、澠池之會同埋負荊請罪呢三件事。佢個墓喺𠵱家河北省新樂市入面。佢原本因為升咗做上卿之後廉頗唔妥佢而關係變差，但係後嚟廉頗見識到佢「愛國忘私」嘅精神之後決定「負荊請罪」，最後佢哋重做咗「刎頸之交」𠻹。
蘄春

蘄春係中國湖北黃岡一個縣，總面積2398平方公里，人口103萬。
蘆原區

蘆原區（韓文：노원구）係韓國首爾嘅區，人口約莫59萬。
蘆名星

蘆名星（日文：芦名 星，1983年11月22號—2020年9月14號），真名五十嵐 彩，係日本嘅一個女藝人，做過時裝模特兒。
科利爾兄弟

科利爾兄弟係一對美國嘅親兄弟，佢哋出晒名係因為佢哋有收藏垃圾嘅怪癖，並且最終因為收藏垃圾而畀啲垃圾害死咗。
科勁國際

科勁國際（控股）有限公司，又叫科勁國際（控股）同科勁國際（英文：King’s Flair International (Holdings) Limited，港交所：06822），喺1989年，由黃少華（主席同CEO）喺香港（總部）咗「科勁發展有限公司」。
業務喺全球經營廚房用品嘅設計、研發同分銷。
股份喺2015年1月16號喺港交所主板上市。招股價係1.28港紙，集資額係2億港紙，股份發售額係1.75億股。
科克萊騎士籃球隊

科克萊騎士籃球隊（英文：Caballos de Coclé）係巴拿馬阿瓜杜爾塞嘅職業籃球球會，依家打緊巴拿馬職業籃球聯賽。
科吉盧耶－博韋艾哈邁德省

科吉盧耶－博韋艾哈邁德省（波斯文：استان کهگیلویه و بویراحمد‎）係伊朗一省，首府亞蘇季。
科俄斯

科俄斯係希臘神話嘅神，亦係第一代泰坦神其中一位，由烏拉諾斯同蓋亞生。佢生咗2位第二代泰坦神：勒托同阿斯忒里亞。
科哈拉火山

科哈拉火山（Kohala）係美國夏威夷嘅夏威夷島五座火山其中一座，高1,670米。
蛤乸衣

蛤乸衣就係一件過，衫連褲嘅有保護作用，做粗重嘢、開工用嘅衣著。着咗似蛤乸，所以咁叫。
家下用時興布料做嘅蛤乸衣當出街衫。BB仔嘅蛤乸衣會包腳包手。

名
細路着工人褲
蛤乸衣嘅對應英文嘅 boilersuit 或者 jumpsuit，係全身有袖。至於冇袖嘅款，同扲住肚腩得前覆嘅，就叫「工人褲」，即係英文「bib-and-brace」嗰隻 Overall。
蛤

蛤係雙殼綱軟體動物門簾蛤目各種食得嘅品種嘅統稱，主要喺淺水嘅河同海邊見得到。
蛤蔞

蛤蔞（粵拼：gap3 lau1；學名：Piper sarmentosum），又嗌山蔞（saan1 lau4）或假蔞（gaa2 lau1），係胡椒科胡椒屬嘅長年生草本植物，喺印度、印尼、越南、老撾、菲律賓、巴布亞新幾內亞、馬來西亞同中國大陸嘅廣東、廣西、雲南、貴州，福建同西藏地區都搵到。

用途
佢成樖嘢包括根同葉都可以做藥。佢嘅葉可以撈飯煮熟嚟食都得。喺兩廣地區，包粽時用佢嘅葉包肥豬肉做餡。
蛯原友里

蛯原友里（粵拼：lou5 jyun4 jau5 lei5，1979年10月3號—）係日本模特兒。喺宮崎縣出世，O型血，有169cm高，特技係游水，響日本人氣高企。

底細
蛯原友里喺屋企係孖生姊妹中既家姐，高中時代係藍球部隊長，喺九州産業大学芸術学部設計系畢業。佢同山田優、押切萌一樣，係小學館時裝雜誌「CanCam」嘅三大名模之一。
蛤𧊅

蛤𧊅（粵拼：gaap3 gwaai2），又叫蛤乸（gaap3 naa2）、田鷄、蝦蟆、蛙等，係種動物。佢同蠄蟝都喺無尾目下。不過佢嘅表皮甚為光滑，唔似蠄蟝噉有粒粒，多喺水邊出沒，叻游水。識跳，亦會叫，蛤蛤聲。身多數濕軟，脷長，後腳強，跳得遠，叫得大聲。因為有唔少蛙都係青色，所以成日畀人叫青蛙，查實好多品種有唔同顏色，多數同棲息地嘅自然環境接近。有一啲蛙有毒，通常表皮有鮮艷嘅保護色，以警告捕獵者。
蛤𧊅脷長，會食蚊蟲。

名
蛤𧊅係總名。
蛤乸係大隻蛤𧊅。
田鷄係田度生嘅品種，可以食。又叫水鷄。佢同雞一樣曉叫。
蝦蟆、又寫蝦蟇，俗寫蛤蟆。蛤係借字或相混。《說文》蝦，蝦蟆也。蟆，蝦蟆也。
蛙、古寫䵷、鼃，《說文》蝦蟇也。从黽圭聲。《說文解字注》話係蝦蟇屬。《周禮》寫蟈。漢時蛙同蝦蟆有別，不過有乜別就唔清楚。《漢書》武帝紀。元鼎五年。鼃、蝦蟆鬬。今下蛙多用於學術命名。
蛤、𧊅、蛙都來自佢嘅叫聲。

文化
粵語將蛤乸比喻成「着數」，例如「邊有咁大隻蛤乸隨街跳」，即係唔信有咁大嘅着數。
臺灣國語常用「蛤」字當做一個驚訝音字嚟用，好似粵語嘅「吓」咁。
中共第三代領導核心、前中共中央總書記江澤民帶大黑框眼鏡嘅樣畀人笑似蛤蟆，喺互聯網上有膜蛤文化現象。
《青蛙王子》呢個童話故事講到蛤𧊅變成王子。
蛹

蛹係完全變態嘅昆蟲嘅中期階段，由幼蟲變成，之後會變做成蟲。
蛤塘

蛤塘係香港新界北區一笪地方，喺船灣郊野公園東北面。蛤塘個名係解做有蛤蚧嘅塘。
蛤塘係條客家村，原居民係范氏。
蛤蚧

蛤蚧，俗稱大壁虎、又叫仙蟾，台灣又叫大守宮，主要分佈喺亞洲北回歸線附近嘅亞熱帶地區。除咗中國之外，亦分佈喺越南、泰國同埋老撾。大壁虎棲息喺懸岩峭壁嘅窿窿隙隙，個別亦住喺樹窿入面。穴居嘅洞隙唔大，身軀僅僅可以喺窿裏面自由行動；遇敵可以整甩條尾後走佬，隨後生返，甚至喺遇敵或者捉獵物時會咬住佢唔放。洞隙形狀各異，一般洞闊15-30厘米，高3-6厘米，深度不等，有啲可以有成幾米深。喺野外經常單獨或幾條棲息一處。大壁虎鍾意乾燥，喺低窪或石山下部好難睇到蛤蚧蹤跡。大壁虎係藥用動物嘅一種，由於長期捕捉，野生資源日漸減少。
蛺蝶

蛺蝶科（Nymphalidae）係一科蝴蝶，特徵係多數前腳細隻，望落好似得四隻腳噉；色水好多時鮮艷。呢一科包含咗好多著名嘅物種，例如帝王斑蝶、小紅蛺蝶、北美眼蛺蝶、銀紋紅袖蝶、艾地堇蛺蝶、大藍閃蝶。

語源
蛺蝶科嘅學名係科級分類後綴「-idae」配上源自新拉丁語嘅「nymphalis」，源自拉丁文「nympha」，源自古希臘語「νύμφη」，解作新娘。

分佈
物種遍佈世界各地，各類陸上環境都有種類適合棲息。熱帶地區嘅物種多樣性最高，然而溫帶同寒帶地區都有好多獨特嘅類群棲息。
喺台灣記錄咗大約130種；香港94種。
絕對溫度

絕對溫度（absolute temperature），又或者叫熱力學溫度（thermodynamic temperature），係一種量度溫度嘅基準。絕對溫度當中嘅零度（絕對零度），係指件物體啲原子完全冇任何動能嘅溫度，相當於攝氏當中嘅零下 273 度左右。
絕對音感

絕對音感（英文：absolute pitch）係指一個人「乜都唔使靠、淨係用對耳仔聽經已可以正確噉判斷一吓聲係邊個音符（C D E 定 F）」嘅能力。
研究表明，呢種能力非常少有，就算喺專門學音樂嘅學生之間都係唔夠 5% 嘅人有噉嘅能力。
絕招

絕招（平假名：ひっさつわざ；和製漢字：必殺技；日羅：hissatsuwaza）係日文用語，指好勁嘅技能。
絕對星等

喺天文學入面，絕對星等（英文：Absolute magnitude）係指將一個天體擺係一個指定嘅距離（10秒差距）嗰陣，呢個天體會發出嘅視星等。呢個方法可以撇除天體同地球嘅距離呢個因素，將唔同嘅天體嘅光度作出一個公平嘅比較。
絕對無限

絕對無限（符號：Ω），有時又叫絕對冇限，係德國數學家康托爾提出嘅超越超限數嘅無窮盡概念，並同神有關係。
絕對時空

絕對時空（英文：absolute space and time）係物理學上嘅一個概念。一個假設咗絕對時空嘅物理學理論假設咗時間同空間都係獨立嘅，即係唔會受任何其他物理量嘅影響。絕對時空嘅假設喺一般地球下環境大致上成立，所以喺古典物理學上廣受採用。
絕對零度

絕對零度係指熱力學入面溫度嘅理論下限 0 K（開爾文），相等於攝氏零下 273.15 度（−273.15℃）。
物體嘅溫度取決於物體內原子同分子嘅動能。根據麥克斯韋-玻爾茲曼分佈，呢啲粒子嘅動能越高，物體嘅溫度就會越高。理論上如果粒子嘅動能已經降低到根據量子力學原則唔可以更低嘅程度，物體就會去到絕對零度，溫度唔能夠再低落去。實驗證明絕對零度其實係永遠都無辦法達到，但係就可以無限逼近；任何物體嘅溫度亦都唔可能低得過絕對零度。
喺絕對零度空間之下，由於粒子完全唔郁（唔振動），所以成個空間都冇熱能量存在，粒子喺呢個空間入面體積就會係零。
喺現實正常嘅環境入面熱能量同埋相關嘅轉換係無處不在，無時無刻都會產生同埋進行活動，而絕對零度偏偏只能夠喺一個由一開始就完全無熱能量存在嘅空間入面先會出現，所以絕對零度只會喺實險室入面先會出現。
只要有空間嘅存在就一定會有熱能量嘅存在，所以即使達成條件而產生出絕對零度，係當中所有物質嘅體積都一定會係零。
絕望真相

《絕望真相》（英文：An Inconvenient Truth）係一套2006年嘅美國紀錄片電影，由前美國副總統戈爾主演，戴維斯古根漢執導，電影主要講氣候變化同全球變暖。
絕熱質過程

喺熱力學上，絕熱質過程（英文：adiabatic process）係指唔涉及一個系統同周圍環境交流熱或者質量嘅熱力學過程。不過一個絕熱質過程可以向周圍環境以作功嘅形式傳達能量。
米利都學派

米利都學派係前蘇格拉底哲學嘅一個學派，由古希臘學者泰勒斯創建，佢亦被譽為西方哲學嘅開創者。米利都學派開創咗理性思維嘅方式，呢個方式嘗試以觀測嘅方式去理解世界，而唔係用古希臘神話嚟解釋世界。
米利都學派嘅學者大多出身於米利都，佢係位於古希臘伊奧尼亞地區嘅海港城市，著名嘅哲學家有泰勒斯、泰勒斯嘅學生阿那克斯曼德、阿那克斯美尼等。
米利都學派嘅研究範圍主要集中喺萬物嘅本源。泰勒斯認為萬物本源係水，而阿那克斯曼德就認為係無限（希臘文：ἀπείρων）。阿那克斯美尼認為世界本源係氣體，佢嘅理解係唔同形式嘅物質係通過氣體聚同埋散嘅過程產生。
米倉誠

米倉誠（1970年12月28號—）係日本足球員，司職中場，效力過NKK，名古屋八鯨，及大阪櫻花。
米利·阿列克謝耶維奇·巴拉基列夫

米利·阿列克謝耶維奇·巴拉基列夫係一個俄羅斯帝國作曲家、指揮家、教育學家、音樂學者、鋼琴家。
米內佑希

米內佑希 ，係日本嘅一個男配音員。

配音作品一覽
呢個表唔完整，歡迎加料。
米侯·奧希堅

米侯·奧希堅（或者按英文譯成米高·希堅斯）（愛爾蘭蓋爾文：Micheál D. Ó hUigínn；英文：Michael Daniel Higgins），1941年4月18號—）係愛爾蘭詩人、社會學家同政治人。之前係工黨籍愛爾蘭議會下議院加列維西選區議員。

政治生涯
2011年10月27號，米侯·奧希堅當選愛爾蘭共和國第9任總統，同年11月11號履新，發表就職演講，同時辭去下議院職務。上任總統之後無耐，奧希堅就寫信畀公共開支及改革部，要求將自己嘅人工由每年32萬5千歐元降到去25萬歐元左右。
2011年11月13號，奧希堅去北愛爾蘭嘅德里市出席全島學校合唱團大賽總決賽。伊個係佢第一次訪問北愛爾蘭。
2011年12月，奧希堅喺總統府舉行小朋友茶會，俾小朋友同聖誕老人玩。12月13號，奧希堅入咗加列維善助醫院（Bon Secours Hospital），接受膝頭䯊修復手術。
2012年2月21號，奧希堅第一次以總統身份外訪倫敦，參觀倫敦奧運球場，又去列陶頓戲院（Lyttelton Theatre）睇戲。2月24號，奧希堅返到母校愛爾蘭國立大學加列維分校，為母校嘅自閉症中心剪彩。
2013年3月16號，奧希堅發起「總統呼喚」行動（Gloach — The President's Call），邀請全球各地嘅愛爾蘭裔藝術家去總統府表演，由此推動愛爾蘭創意產業。
2013年7月29號，奧希堅召開任內第一次國務會議，討論《懷孕期間生命保護法案》（An tAcht um Chosaint na Beatha le linn Toirchis 2013）嘅相關事宜。。
2013年11月16號，愛爾蘭總統府宣佈：奧希堅總統將會喺2014年4月對英國進行國事訪問。佢會出席英國女王伊麗莎白二世嘅國宴，重會同英國首相甘民樂正式會晤，另外重會同反對黨領袖同埋倫敦市長費安娜·胡夫（Fiona Woolf）會面。

屋企
米侯·奧希堅個老婆係演員薩碧娜·哥彥（Sabina Coyne）。薩碧娜喺加列維郡古盧恩蘭（Cluain Ráin）長大，有四個姊妹同兩個兄弟。奧希堅同薩碧娜係喺1969年，喺一個記者瑪麗·堅尼（Mary Kenny）嘅派對上面識嘅。奧希堅喺1973年聖誕節向薩碧娜求咗婚，第二年佢等就結咗婚。
佢地有三仔一女：愛麗絲·瑪麗·奧希堅、莊·奧希堅、小米高·奧希堅同丹尼爾·奧希堅。
米倉功人

米倉功人，日本電視電影卡通監製，喺讀賣電視台做，主要監製作品名偵探柯南，有長篇電視片集同電影八齣。亦有監製電視片集 電波教師，以及參與製作犬夜叉電影跨越時代的思念同埋鏡中的夢幻城。
二〇一七年，因制作名偵探柯南電影唐紅的戀歌，為佢同青山剛昌、近藤秀峰、石山桂一得到映畫演劇文化協會第卅七回藤本賞。
米倉恆貴

米倉恆貴（1988年5月17號—）係日本足球員，司職後衞，曾經喺2015年爲日本足球代表隊出場2次。
米克拜仁

米克拜仁（英文：Michael "Mike" Carl Bryan，1978年4月29號—），係個美國職業男子網球選手，孖生細佬波比拜仁亦係網球手。
羅索

羅索（Roseau）係多米尼克首都，人口1.7萬。
羅維

羅維（Lo Wei；1918年12月12號—1996年1月20號），係香港導演同演員。佢喺江蘇出世，1948歲移居香港，初頭做演員，1960年代到1970年代改行做導演，出名執導作品包括李小龍主演嘅《唐山大兄》同《精武門》。
1996年1月20號，羅維因心臟病發逝世，終年77歲。佢嘅遺孀劉亮華喺2014年11月28號逝世。
羅素悖論

羅素悖論（英文：Russell's paradox），係由羅素喺1901年提出嘅悖論，係一個關於類嘅內涵問题。

羅素悖論
我地通常希望：隨意畀一個性質，滿足嗰個性質嘅所有類可以組成一個類。但係咁樣將會導致悖論：
羅素悖論：假設用性質 嚟表示「」，依家再假設用性質 嚟確定咗一個類 —— 亦都即係話「」。咁而家嘅問題就係：  係咪成立？首先若果，咁就係 嘅元素，咁樣 擁有性質 ，由性質 而知道；其次，若果，亦都即係話擁有性質，而 係由所有具有性質 嘅類所組成嘅，所以。
羅素悖論重有一啲更為通俗嘅描述，好似理髮師悖論、書目悖論等等。
羅素悖論喺類嘅理論當中通過内涵公理而解決咗。

書目悖論
書目悖論同理髮師悖論基本上係一樣。可以話係羅素悖論嘅另一種通俗表達形式。內容係：「一個圖書館要編一本書，內容係『列出晒館入面所有唔列出自己書名嗰啲書個名』。」咁樣作為目錄嘅嗰本書應唔應該列出自己嘅書名呢？
羅素街

羅素街（英文：Russell Street）舊時又叫剌士利街，係香港銅鑼灣一條馬路，由利園山道同啟超道交界開始，去到堅拿道東同灣仔道交界，沿路有時代廣場。羅素街1882年通車，紀念時任香港庫務司剌士利。
羅素高爾

羅素高爾（英文：Russell Ira Crowe，1964年4月7號—）係紐西蘭男演員，憑2000年《帝國驕雄》嘅角鬥士攞過奧斯卡金像獎最佳男主角。
羅經

羅經（經讀耕；英文：compass），又叫指南針、羅盤、羅庚，亦有地方叫指北針，係搵方向嘅架生，通常配地圖一齊用。最初指南針用磁石做，借地磁辨向。家陣有電子指南針，借助人造衞星訊號修正磁偏。羅經指最早響中國出現，研究中國工藝嘅李約瑟，視佢爲中國四大發明之一。
依賴羅經嘅行業，如風水同行船，會叫羅經。一啲少用羅經嘅人，因敎科書緣故，會叫佢指南針。
羅經南北向，南北無分上下。唐人通常以南爲準，叫指南、司南。近代泰西各國，則以北爲準，指針上，北紅南白。

歷史
未有羅經之前，人要辨方位，會靠日月星辰，斗轉星移判別。但呢個要靠長時觀察，先可以用。由於地磁南北，同地球南北，大致相同，羅經可以隨時隨地咁用。
傳說中國三皇五帝，黃帝有指南車，由迷霧中辨得方向，打敗敵人。不過可能係僞托都唔定，已不可考。後世人亦曾造指南車，唔係靠地磁，而係以機械原理，保持指向不變。
漢時製得司南。好似隻鐵羹放喺鐵板上。
真正用於戰事行船，已係大宋之時。

方位
方位歸納方向。自宋以來，羅經係用廿四方位。而西洋就以十六或卅二方位。不過家下多數用度數，以求準確。

種
唔同用途，有唔同羅經。有啲專爲行船用，行啲方便行山用，有啲爲行軍用。有啲純粹靠地磁，故此內含磁鐵，帶動指向。而電子羅經用電磁感應，以及通訊訊號，以電子畫面顯示。

風水
風水羅經
風水羅經，通常方形，中爲指針，盤內刻有種種風水提示。傳聞遇到妖物，指針會亂轉。

行船
行船羅經
舊時中式羅經，都無人用。轉用西式羅經。行船用嘅羅經，顧及船會上下左右擺動，以及揸船會望前而行，刻度以打直表示。

電子
電話羅經
現代電子儀器發達，通訊器材及電腦微細，亦有人造衞星協助，連手提電話都可以收集訊號，計算方向，作羅經之用。
羅維衛

羅維衛（粵拼：lo4 wai4 wai6；簡化字：罗维卫；俄文：Давид Колосов；英文：David Kolosov；1993年1月9號—），係俄羅斯男主持人，喺弗拉季高加索出世。佢喺北京語言大學本科、清華大學比較文學碩士畢業。佢嘅興趣係打坐、游水、踩單車同讀書。

經歷
喺2012年、2014年攞過北京高校外國留學生辯論邀請賽冠軍。2014年，攞過漢語橋全國冠軍。2015年，參加江蘇衛視《世界青年說》、為TK11成員。2016年，佢參加中國中央電視台綜合頻道《中國詩詞大會》第一季。2019年2月，參加《中國詩詞大會》第四季，呢次係佢第二次參加。同時，佢參加過嘅節目有《這就是鐵甲》、《加油向未來》、《正大綜藝腦洞大開》、《快樂漢語》、《暢遊北京》。2019年，為湖南衛視《歌手2019》Polina Gagarina嘅音樂合夥人。
許埈珥

許埈珥（英文：June Huh、韓文：허준이，1983年—）係一位美國數學家，贏咗2022年菲爾茲獎。
佢喺美國加州出世，父母喺南韓出身。佢父母生佢嗰陣喺史丹福大學做研究，爸爸係數學家、媽媽係俄文學者。兩歲嘅時候，佢跟父母搬咗返南韓，喺南韓長大，後生嘅時候數學唔叻。
佢讀緊首爾大學嘅時候受日本籍菲爾茲獎得主廣中平祐教授啟蒙，開始跟廣中做數學研究。2009至2014年，許埈珥喺美國伊利諾大學厄巴納-香檳分校同密芝根大學博士研究。
2022年，佢同雨果·迪米尼-科潘、詹姆斯·梅纳德、馬林娜·維亞佐夫斯卡一齊攞到菲爾茲獎。
許培婷

許培婷，香港建制陣營（勞工界親中派）工聯會會員，支持所謂『愛國者治港』主張。

選舉經歷
喺2021年9月，佢成為香港特别行政區選舉委員會勞工界委員。
許大勇

許大勇（粵拼：heoi2 daai6 jung5；簡化字：许大勇；1975年4月—2015年4月1號）係中國四川省廣元市昭化區紀委兼第二紀檢監察室主任，江蘇省徐州市人。1999年3月做過四川廣元元壩區（今日嘅昭化區）物價局公務員，2010年同2014年分別做過四川廣元昭化區嘅紀委工作人員同第二紀檢監察室主任。
2015年4月1號03:25（UTC+8），佢喺廣元同老婆送完阿爸去火車站坐火車返徐州，返緊去屋企嗰時發生車禍死咗，終年40歲。事發半年後，四川省紀委同四川省監察廳追授許大勇係優秀紀檢監察幹部同優秀共產黨員。
許嘉恬

許嘉恬（1974年11月29號—）係臺灣民主進步黨政治人物，「幕僚世代」代表之一。佢擔任過民主進步黨嘅青年發展部副主任、婦女發展部副主任同埋主任，仲有行政院院長辦公室同高雄市市長辦公室嘅機要秘書，而家就職喺國立故宮博物院嘅青年事務暨行銷專案辦公室主任。

參選紀錄
2010年佢參選民進黨喺臺北市議會嘅初選，競爭內湖區同南港區嘅席位，不過以2.47%嘅差距（新人加權）落選。

冷處理性騷擾指控被批評
内文：2023年民進黨黨內性騷擾風波
2023年5月，民進黨爆出多個黨內性騷擾指控，有民進黨前黨工喺Facebook度指控，話自己工作期間受到性騷擾，而當時擔任民進黨婦女部主任嘅民進黨副秘書長許嘉恬冇提供適當嘅幫助，令佢感到二次受傷。
許奇鋒

許奇鋒係香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
許堅信

許堅信（1935年4月4號—2007年3月29號）係香港演員、粵劇名伶，亦係香港歌手許秋怡嘅老豆、演員王書麒嘅岳父。佢做過舞台劇《南海十三郎》嘅粵劇指導。喺1980年代，亦喺電視做過甘草角色（例如1983年喺無綫電視嘅《射鵰英雄傳》飾演牛家村一個鐵匠張老爹）。
2007年患感冒，由女婿陪去睇醫生，點知第二日不停抽筋，最後突然逝世，享年74歲。
許基宏

許基宏（1992年6月22號—），係中華台北棒球員，亦係中華職業棒球大聯盟球隊中信兄弟球員，司職內野手。佢係高雄市人。
許嘉允

許嘉允，係大韓民國嘅一個女藝人同埋歌手。
西麗湖站

西麗湖站係深圳地鐵7號線一個站，喺麗水路。個站2016年10月28號啟用。
西魏

西魏，係南北朝北方其中一朝，535年由元寶炬立國，557年由拓跋廓亡國，畀北周取代。

建立
534年，北魏孝武帝元修同權臣高歡反面，孝武帝離開洛陽走入關中，投靠掌控當地軍隊嘅宇文泰。高歡之後另立元善見做新君，北魏於是分裂成兩份，高歡嗰邊叫東魏。535年2月，孝武帝畀宇文泰殺咗，之後宇文泰立元寶炬做皇帝，建立西魏。

滅亡
557年，西魏最後一位皇帝拓跋廓禪位畀宇文泰個仔宇文覺，宇文覺做北周第一任君主，西魏滅亡。
西麗街道

西麗係中國廣東深圳南山區下邊嘅一個街道，叫西麗街道，下轄12個社區。
西高山

西高山（英文：High West）係香港一山，響香港島西面，龍虎山夏力道南面，扯旗山盧吉道西南面，海拔494米，係港島第四高峰。
維基同享有多媒體嘅嘢：High West
西高止山脈

西高止山脈，係印度嘅一條山脈，主要穿過印度半島西南部嘅馬哈拉施特拉邦、卡納塔克邦同基拉拉邦，長約莫1600公里。
美國陸軍

美國陸軍（英文：United States Army）係美軍嘅分支，負責管理所有同陸軍有關嘅事務，有超過46萬現役軍人。
美國隊長

美國隊長（Captain America）係Marvel Comics整出嚟嘅虛構超級英雄。
故仔講一個二戰時期人物Steven Rogers想參軍，但又過唔到體格檢查，於是佢參加咗Project Rebirth（亦即係Weapon I），完成呢個計劃之後，佢就成為咗美國隊長。而佢係呢個計劃唯一一個Super solider，因為相關人員都死晒。

武器
一個用Vibranium同少量Adamantium（兩種宇宙最硬嘅金屬）造嘅圓形盾。
美國隊長：復仇者先鋒

《美國隊長：復仇者先鋒》（Captain America: The First Avenger）係2011年美國電影，由祖莊士敦執導，基斯伊雲斯、湯美李鍾斯、曉高韋榮主演。
美國開國元勛

美國開國元勛（Founding Fathers of the United States）係一班聯合北美十三州，令到美國得以開國嘅領袖。
美國開國元勛包括咩人有唔同版本，其中一個主流版本係約翰亞當斯、富蘭克林、亞歷山大咸美頓、約翰傑伊、湯瑪斯傑佛遜、占士麥迪遜、佐治華盛頓一共七位。
羅莊區

羅莊區係中國山東臨沂一個市轄區，總面積500平方公里，人口53萬。
羅莽

羅莽（英文：Lo Mang，1952年7月23號—），原名羅坤霖，係香港武打演員，1976年出道，早年主要拍電影，1990年代開始加入無綫電視拍電視劇。
羅華拉

羅華拉（Novara）係意大利皮耶蒙羅華拉省首府，人口10萬。
羅芷晴

羅芷晴（Law Tsz Ching，1996年12月6號—）係前香港童星，出演過唔少電視劇集。比較出名嘅係《心路GPS》，飾演主角麥長青嘅女。

簡歷
羅芷晴曾就讀台北大學。
羅華拉省

（意大利文：Provincia di Novara）係意大利皮耶蒙嘅省，面積有1,339平方公里，ISO 3166-2:IT代碼係NO，首府係羅華拉。
貝內蒂采

貝內蒂采（捷克文：Benetice）係捷克維索基納州嘅一條村，人口約莫有1百。
貘

貘（另有一種寫法「獏」）係奇蹄目貘科貘屬（學名：Tapirus）嘅動物。體型好似豬，但係略大，鼻圓長，可以自由伸縮，尾短皮厚，毛少且長，前肢四趾，後肢三趾，擅長游水。現存嘅貘屬動物可以分做山貘、中美貘、南美貘、卡波馬尼貘同馬來貘5種，前4種都分佈喺美洲，只有馬來貘一種分佈喺東南亞。貘亦係南美洲現存體形最大嘅陸生哺乳動物。
貘科

貘科（學名：Tapiridae）係哺乳綱奇蹄目下嘅一科，下面有9個屬，當中8個都已經絕咗種，得返一個貘屬。
貝兒娜森

貝兒娜森（Brie Larson，1989年10月1號—）係美國女演員同歌手，憑2015年主演嘅電影《抖室》攞第88屆奧斯卡金像獎最佳女主角獎。
2019年，出演漫威漫畫改編電影《Marvel 隊長》同係《復仇者聯盟4：終局之戰》扮「Marvel 隊長」嘅 Carol Danvers。
貝亞蒂定理

數論入面，貝亞蒂定理（Beatty sequence）係指：若  使到 。
定義集（貝亞蒂列），則 P 同 Q 構成正整數集嘅一個分划：，。
即是話：若果兩個正無理數嘅倒數加埋係 1 ，咁任何正整數都可以啱啱好以一種形式代表成唔大於其中一個無理數嘅正整數倍嘅最大整數。
呢個定理由 Sam Beatty 喺1926年發現嘅。
貝俊龍

貝俊龍（英文：Nicholas Bezy Halliday，1999年6月18號—）係香港男子帆船運動員。
佢喺2024年夏季奧林匹克運動會代表香港參加男子小艇雷射型賽。
貝·史迪爾

貝·史迪爾（英文：Burr Steers），係美國男演員、劇作家同導演。
貝伊

貝伊（Bey）係突厥語系入面對酋長嘅尊稱，亦曾經係一啲政權對統治者嘅稱號。
呢篇貝伊係政治類嘅楔位文章，未完成；麻煩你幫手加下料，充實佢。
肉醬意粉

肉醬意粉（Spaghetti bolognese），係一味意式麪，將意粉煮好，面頭淋上肉醬，最後可以跟個人喜好灑少少香草或者芝士粉。
有啲食肆會將芝士肉醬意粉放落焗爐焗一陣，令面頭芝士熔化，食落更香口。
肉靈芝

肉靈芝俗稱太歲，係一種未知詳細組成，可能含有細菌、黏菌等生物嘅物體。佢嘅存在、作用同影響喺生物學界一直有爭議，一般發現者都形容佢好似一嚿肉。目前中國民間傳說認為，呢種「太歲」就係古代傳說中喺地底下挖出來嘅「太歲神」。太歲喺好多中國小說入面都有零零散散嘅記載。喺中國古代，秦始皇派過人三次揾呢種常人所稱嘅長生不老藥。人們推測挖出來嘅肉靈芝係一種「特大型罕見黏菌黏菌複合體」，可能就係《本草綱目》入面嘅「視肉」、「肉芝」，係一種蕈類，含有特殊嘅氨基酸。
肉餅

肉餅（Patty）係將免治肉整成一大塊扁身嘅狀態，通常都係圓餅形。漢堡扒就係一種典型嘅肉餅。蒸肉餅亦係粵菜入面嘅家常餸菜。
肉體恐怖

肉體恐怖（body horror）係靠人體上嘅變異令讀者覺得驚嘅恐怖故仔。
肉雞

肉雞（Broiler）係專門養嚟生產雞肉嘅雞，通常養夠6個禮拜左右就劏。
肉骨茶

肉骨茶係一種東南亞（馬來西亞同新加坡）一帶流行嘅小食，之後亦廣傳於中國大陸、台灣、海外華人地區等地。

簡介
肉骨茶通常伴白飯或以油炸鬼點湯嚟食
「肉骨」好似佢個名，係以帶肉嘅骨配合中藥煲成嘅湯。而「茶」字就係源自創始人個名「李文地」，因為賣肉骨湯而被顧客叫做「肉骨地」，福建話嘅「地」同「茶」音近，所以後來被叫做「肉骨茶」。小食本身並無茶葉。
肉骨茶混合中藥、香料（包括八角茴香、桂香、丁香、大蒜）同肉排熬製幾個鐘頭嘅濃湯。喺馬來西亞嘅一啲小鎮嘅餐館會加入海參同鮑魚一齊熬製。
肉骨茶通常伴白飯或以油炸鬼蘸湯來食。以醬油、碎紅椒同蒜蓉一齊調味。各類中國清茶通常會隨湯奉上，相信可以清走豬肉嘅油膩。喺馬來西亞，肉骨茶係一道典型嘅早餐菜式。

由來
無從考究，但馬來西亞版本嘅由來據說係，清末時期，華人為咗逃離國家嘅動蕩不安，紛紛遠涉重洋來到咗南洋謀生計。嗰時嘅英屬馬來亞（即係今日馬來西亞嘅前身，英國殖民地），英國喺馬來亞搜刮咗好多嘅資源需要運送返英國，喺巴生（離首都吉隆坡30公里）起咗深水碼頭。當時唔少中國百姓由於知識水平唔高，來到馬來亞亦只能夠以勞動賺取人工。喺巴生河谷採挖「錫米」嘅華人，為咗維持長時間嘅體力消耗同適應熱帶地區嘅氣候，需要進補，但佢哋唔捨得買啲昂貴嘅中藥食譜。於是就用豬骨同一啲普遍常用嘅中藥，以及一啲家傳嘅偏方一齊熬成湯，呢個就係最早嘅肉骨茶。當時多來自福建泉州嘅中國人按照家鄉嘅習慣，將藥湯叫做「茶」。肉骨茶唔止好味、營養豐富，重提供所需嘅能量，更加可以抗風濕，又可以耐肚餓，一下就喺勞工間流傳起來。慢慢，肉骨茶就成咗新馬兩地人人鍾意嘅美食。新馬兩個版本係完全唔同，前面嗰種似乎係用肉骨煮藥膳，後面嗰種感覺似湯水多一啲。

變化
隨住肉骨茶喺東南亞以至亞洲及世界各地流傳，佢嘅風格亦隨住當時當地嘅華人而有所影響。
常見嘅肉骨茶風味可以分為以下三種：
潮州派：又叫海南派，顏色較淺，不過啲湯會用比較多嘅胡椒，所以有較重嘅胡椒味；
福建派：又叫鶴佬派，顏色較深，因為會用比較多豉油做調味，所以有較重嘅藥材味；
廣東派：加入中國藥酒，以加強佢嘅藥效；
家陣喺新加坡，潮洲派較為盛行，而喺馬來西亞就以福建派較為盛行。
由於伊斯蘭教唔准食豬肉，肉骨茶喺馬來西亞亦出現咗「清真版本」，以雞肉取代豬骨，稱之為「雞骨茶」。而當豬流感爆發期間，由於當地居民因為疫情擴散而對豬肉恐慌，當地食店除咗改賣清真版本之外，甚至會用海鮮來取代豬肉，又或研發出「齋」嘅「肉骨茶」。
肉豆蔻

肉豆蔻（Myristica fragrans）係肉荳蔻科肉荳蔲屬嘅一個種，主要分佈喺熱帶亞洲同加勒比海地區。佢嘅籽叫肉豆蔻籽（常被簡稱「肉豆蔻」），係種常見嘅香料。
耶拿

耶拿（Jena）係德國脫靈根一座城，人口11萬。
耶當奇緬迪

耶當奇緬迪（Jeton Kelmendi；1978年—）係阿爾巴尼亞記者同詩人，南斯拉夫未分裂時，係南斯拉夫人。

生平
奇緬迪1978年響南斯拉夫辟治（Peć）出世。佢亦都喺呢度讀小學同中學，之後去咗普里什蒂納大學（Universiteti i Prishtinës）讀書。亦係科索沃解放軍（Ushtria Çlirimtare e Kosovës）一員。
奇緬迪做過阿爾巴尼亞同科索沃等地，阿爾巴尼亞文傳播媒體記者，主事政治同文化事宜。奇緬迪嘅詩譯過做唔同文，包括幾輯合集。佢參加過國際上幾個詩社，同響文化雜誌度發文，尤其係英文。作品主題，多數係講愛，政治實況，唔多唔少不滿現有政治。
奇緬迪家下響比利時布魯塞爾居留，係歐洲職業記者協會（Professional Journalists Association of Europe）成員。
耶穌傳

《耶穌傳》係1979年一套根據聖經《路加福音》而編寫嘅兩小時影片，呢套片被譽為對耶穌嘅生平有最準確描述。多年嚟，耶穌傳成為歷史上語種最多、發行最多嘅影片。喺2022年已經翻譯成第2,000種語言，係全世界翻譯成最多種語言嘅電影。

劇情簡介
呢套片描述耶穌嘅一生，從喺伯利恆馬槽度誕生，東方三博士避開希律王嘅干涉去見耶穌，引起希律王不滿，屠殺伯利恆未滿兩歲嘅男仔，約瑟避難到埃及，希律王死後再返到拿撒勒，耶穌喺加利利同迦百農傳揚上帝嘅旨意，並領受施洗約翰嘅洗禮，上山接受魔鬼嘅考驗，並收彼得等十二個門徒傳福音同施行神蹟，深受當地人民嘅愛戴，甚至動搖羅馬喺當地統治嘅根本，希律王以耶穌自稱為王嘅理由將佢定罪，於是被佢嘅門徒猶大出賣，喺最後晚餐中設立聖餐嘅祝福。第二日被釘喺十字架上，三日後死而復活，門徒領受耶穌嘅教導，到各地去宣揚基督福音。

起源
1950年，學園傳道會創辦人白立德博士得到上帝嘅感動，製作一套具有感染力、描述耶穌生平，並以事實為根據嘅電影。喺1970年代中期，經過500位嚟自唔同組織嘅學者、領袖、歷史學家、考古學家等，以五年時間研究最合適嘅方法將耶穌嘅生平搬上熒幕。1978年，耗資六百萬美元製作嘅福音電影《耶穌傳》終於完成。
耶穌像

耶穌像（葡文：Cristo Redentor）係世界出名嘅一座雕像，響巴西里約熱內盧，係一座裝飾藝術風格嘅耶穌雕像。
耶穌出世

耶穌出世（粵拼：je4 sou1 ceot1 sai3，英文：Nativity of Jesus）係指記載喺《新約聖經》嘅《瑪竇福音》同《路加福音》度有關耶穌出世嘅事。耶穌喺白冷嘅馬槽仔度出世，但係冇確切時間係咩日子。後嚟人為咗紀念耶穌出世，喺12月25號定為聖誕節。
耶穌升天

耶穌升天係指根據基督教《新約聖經》中嘅四本福音書同《使徒行傳》記載，耶穌喺復活四十日之後升天嘅事件。
耶拉布加

耶拉布加（俄文：Ела́буга；韃靼話：Алабуга）係俄羅斯韃靼斯坦共和國卡馬河沿岸嘅一個鎮，2010年人口有70,728。
郡山

郡山係日本福島縣一市，亦係縣第二大城，人口33萬。
郡山站 (福島縣)

郡山站 (福島縣)係日本楔位文，重未完成，麻煩你幫手補充內容。
部份準備金

喺廿一世紀嘅經濟體裏面，銀行一般都會運用部份準備金（英文：fractional-reserve banking）嘅做法提升經濟體嘅貨幣供應。
噉講意思即係話，銀行喺得到啲人想儲入佢哋度嘅錢之後，會淨係留起一部份－以現金同市場流動性高嘅資產嘅型式－做儲備，等人用得到活期存款。
唔係留嚟做儲備嗰啲錢，銀行就會攞嚟借俾人。噉做嘅話銀行可以靠啲人還錢嗰陣俾嘅利息嚟賺取利潤，而且對個經濟體嚟講，噉做會變相令個經濟體多咗錢流動，創造更多嘅經濟活動。
部位詞同群體詞

部位詞（meronymy）同群體詞（holonymy）係語言學上成日提到嘅兩種語義關係。如果話 A 係 B 嘅部位詞，噉 B 就係 A 嘅群體詞；意思係指 A 係 B 嘅一部份，例如 A 係手指 B 係手掌。
郡晴己

郡晴己（1953年8月17號—）係退役日本足球員，教練，執教過神戶勝利船。
郤氏

郤（粵拼：gwik1）係唐人姓氏，喺《百家姓》裏頭排第305位。
呢篇郤氏係同姓氏有關嘅楔位文章，重未寫完嘅。麻煩你幫手充實佢。
部族

部族，又叫部落，係由兩個或以上文化相近嘅氏族組成嘅社會群體。
覺士氏

覺士氏（Cox，/kɒks/）係英文姓氏。源於英倫或威爾士，亦可能喺英國幾個唔同地方起源，有唔同嘅串法變到今日嘅標準串法。兩種愛爾蘭本地嘅姓亦英文化成「Cox」。
呢個姓最早係1556年 Alicea Cox 喺倫敦聖馬田教堂結婚嘅記錄。覺士係英國排第六十九嘅姓氏。
個姓嘅意思可能來自 cock 或者 coch，解做「由山上嚟」，或者 cocc，「細」噉解，又或者 coch，「紅色」噉解。

譯名
將「Cox」譯做「覺士」可追塑到1850年代到1860年代，英國傳教士 Josiah Cox 就用「覺士」呢個譯名，而 Josiah Cox 係先去廣州，之後北上。所以覺士係粵音譯。
觀塘

觀塘（粵拼：gun1 tong4；英文：Kwun Tong），原本叫做官塘，係香港新九龍東面一個地方，靠近維多利亞港。觀塘響牛頭角同油塘之間，係香港第一代嘅衞星城市，發展後一直係商工住兼備嘅地方。官塘原本係一個海灣，附近有鹹田，即係後來嘅藍田。觀塘係觀塘區嘅核心。

歷史
觀塘最早歷史記載可以追尋至北宋。當時觀塘一帶起咗一個官方鹽場，名為「官富場」，並由鹽官主理，係當時東莞縣內四大鹽場之一。南宋孝宗隆興元年（1163年），「官富場」產鹽量未如理想，曾一度廢置，後來因鹽產量升番先至恢復設置。
元朝時期，「官富場」被改為「官富巡司」，喺明朝時則被改為「官富巡檢司」。直到康熙元年（1662年），清朝政府為咗防止沿海居民接濟位於台灣嘅鄭成功政權，因而實行遷界令，使到沿海居民向內地遷界五十里，鹽場亦因而被廢置。雖然遷界令喺康熙八年（1669年）取消，不過由於搬嚟嘅居民唔係太識煮鹽，鹽場恢復唔番昔日規模，其後卒之都被廢置。
呢個鹽場為該地區帶來「官富」一名，亦有居民稱之為「官塘」（官富鹽塘）。1953年至1954年起，香港政府開始發展嗰帶成為香港主要工業區，開始用「觀塘」呢個名。1979年，香港地鐵通車，起咗「觀塘站」，令觀塘成為該區嘅最普遍稱呼。

規劃
1950年代之前嘅觀塘係一個幾荒蕪嘅海灣。第二次世界大戰之後部份由中國南下嘅廠家開始喺觀塘設廠，於是1954年香港政府喺觀塘對出海面展開填海工程，騰出土地畀廠家，並喺1957年完成。填海部分（即係觀塘南部）作為工業用途，變成觀塘工業區，而工業區嘅北面就發展為住宅區，當初包括秀茂坪。最初嗰陣觀塘工業區淨係設有架空電線，1960年先至改為地底電線。
隨觀塘嘅人口越來越多，唔少公共屋邨都喺觀塘落成，包括牛頭角邨、藍田邨、秀茂坪邨等等，而秀茂坪山上更有順利邨等一眾屋邨嘅興建，稱為「四順區」。1970年代觀塘隨住工業發展而帶來大量車流，香港政府起咗地鐵觀塘綫。
踏入1990年代，隨住製造業「日落西山」，大量工廠空置，觀塘地鐵站附近一段部分改建成商業大廈或貨倉，但沿海一段則大多空置。而觀塘唔少住宅大廈亦日趨老化，當中牛頭角邨、藍田邨、秀茂坪邨等公共屋邨全部重建。其他私人住宅亦都係一樣，就咁樣喺1998年年初，土地發展公司（今日嘅市區重建局）提出建議觀塘市中心重建項目，但重未實施。到咗2005年11月，市區重建局宣佈成立觀塘分區諮詢委員會，準備落實方案。而房委會亦發表，希望喺油塘社區發展類似太古城嘅綜合式社區發展，以配合居民生活所需。

房屋
觀塘區住宅發展主要喺公共房屋同居者有其屋屋苑，得 30% 喺私人樓。由於觀塘區發展嘅歷史久遠，較舊嘅屋都俾新起房屋取代。藍田邨喺九十年代被人拆咗，比新型公屋取代。最近，市建局亦發表咗觀塘裕民坊重建計劃，重建日久失修同樓齡高嘅大廈。

醫療
觀塘區內醫院只得有急症室嘅基督教聯合醫院一間。此外區內亦有長者健康中心、婦女健康中心、胸肺科診所、兒童體能智力測驗中心、皮膚科診療所、牙科街症服務診所、學童牙科診所、社會衞生科診所各1間；母嬰健康院與美沙酮診所各2間、及3間學生健康服務中心/健康評估中心。

教育
區內有56間幼稚園；48間小學；32間中學；4間特殊學校；3間成人教育中心；1間醫院。為配合秀茂坪及油塘新發展區，均已預留位置起更多學校。
維基同享有多媒體嘅嘢：Kwun Tong
親電芳香取代反應

親電芳香取代反應係一種有機反應，喺反應入面，芳香環（如苯環等）上面嘅氫原子俾親電試劑取代。

反應機理
反應係由親電試劑E+進攻芳香環（圖片入面係苯環）而開始嘅。呢個步驟係決速步，係最慢嘅。進攻之後出咗一個正離子中間體，又叫σ配合物（σ-complex），雖然以上中間體係唔穩定嘅，但係雙鍵嘅π電子離域令渠更穩定。σ-配合物上面有個碳係sp3雜化嘅。
之後，苯環失去氫，重新整個完整嘅芳香環出來。呢個步驟係最快嘅，而且放熱。
覺士道

覺士道（Cox's Road），香港道一條，喺九龍佐敦，南接柯士甸道，北接佐敦道，同彌敦道平行，主要地標包括九龍木球會同九龍草地滾球會。
覺士道原名係覺士徑（Cox's Path），1919年10月3號改名做覺士道。

名
覺士（Cox）係人名，道以地主命名，佢走私鴉到廣東省城圖利，後畀大清驅逐。唔做鴉片就改行地產。油蔴地笪地就係佢所有。

史
戰後香港童軍總會以覺士道做總部，及後搬咗去現址柯士甸道，近九龍公園。
親近你

《親近你》（英文：Just Wanna Be Close to You）係香港歌手黎明嘅第二張粵語錄音室專輯，呢隻唱片由陳永明監製，1991年1月11號由寶麗金發行，推出之後半個月內已獲得雙白金銷量（十萬張以上），黎明憑住主打歌曲之一嘅〈如果這是情〉頭一次響《勁歌金曲季選》獲獎。

獎項
無綫電視1991年度勁歌金曲季選——第一季得獎歌曲〈如果這是情〉。
覲廷書室

覲廷書室，香港昔日一書室，即係私塾，喺屏山坑尾村，現為歷史古蹟。私塾一八七〇年落成，屏山鄧族廿二世祖香泉公，紀念亞爸覲廷公而起。書室栽培族中子弟，考科舉，取功名，提升家族地位。覲廷書室有雙重意義，教育子鐍，祭祀祖先。一九八一年，列入香港一級歷史建築，二〇〇九年十二月十八號，確定評級。
覲廷書室，屬兩進式。前進門廳，後進正廳，正廳供奉歷代祖先靈位，中間有庭院，兩邊有耳室。室內祖龕、斗拱、屏板、壁畫、屋脊裝飾、檐板同灰塑等，別具特色，當時工匠精心傑作。修葺覲廷書室，一九九一年完成，書室回復舊日光采。修葺費用，由香港賽馬會捐助。
覲廷書室大門對聯：
崇山毓秀，德澤流芳。
覲廷書室南窗對聯：
無心日出岫，有意月窺窗。
覲廷書室生金土地對聯：
門興官賜福，土旺地生金。
覲廷書室側門對聯：
竹報平安日，花開富貴春。
耶穌真係落咗嚟

《耶穌真係落咗嚟》（日文：僕はイエス様が嫌い；英文：Jesus）係套2019年日本電影，由奧山大史執導，佐藤結良、大熊理樹、查德穆朗主演。

譯名
香港譯名本嚟叫《小小小耶穌》，靈感可能譯自1980年代港產片《小小小警察》。到2019年6月底準備緊上畫嗰陣，香港譯名改用《耶穌真係落咗嚟》，個名相信啟發自6月12號反逃犯條例衝突入面有警官同喺現場嘅牧師講咗句「叫你耶穌落嚟見我哋」。
耶羅波安二世

耶羅波安二世（？—前753年）係北國以色列國王，前782年到前753年在位，屬聖經列王紀下嘅時期。
耶路撒冷

耶路撒冷 (希伯來文：יְרוּשָׁלַיִם‎，羅馬拼音：Yerushaláyim、阿拉伯文：القُدس‎，羅馬拼音：al-Quds ) ，唐朝景教期間譯做烏梨師斂 (敘利亞文：ܐܘܪܫܠܡ‎，羅馬拼音：Ūrišlem，意思係  ｢Shalem 嘅城市｣)，係一座位於西亞巴勒斯坦地區嘅城市，喺地中海同埋死海之間。耶路撒冷係其中世界上最古老嘅城市之一。耶路撒冷同時係猶太教、基督教同埋伊斯蘭教三大宗教嘅聖地。以色列同巴勒斯坦兩邊都宣稱耶路撒冷係自己嘅首都，但係佢哋兩個都冇得到國際上嘅廣泛認同。

公認
喺耶路撒冷悠久嘅歷史之中，耶路撒冷被毀滅2次、被圍城23次、曾經44次轉過手、同埋受過攻擊52次。耶路撒冷古城自從公元前3,000年已經有人類住嘅跡象。喺迦南時期 (公元前14世紀)，呢座城為迦南嘅神靈 Shalem 而改名。喺古以色列人嘅時期，耶路撒冷成爲咗猶大王國嘅行政同宗教中心。到1538年，喺鄂圖曼帝國嘅統治之下，耶路撒冷嘅城牆再一次翻起，一直到依家。呢埲牆畫出咗古城嘅範圍，入面包含咗亞美尼亞、基督教、猶太教、同回教區。耶路撒冷古城喺1981年成爲咗世界遺產。

根據宗教
根據《塔納赫》，大衛王帶領古以色列人打贏耶路撒冷，建立咗以色列聯合王國。佢嘅仔所羅門王開始咗起耶路撒冷聖殿。自此之後，耶路撒冷對猶太人成爲咗非常重要嘅城市，到流散之後更加成爲咗聖城 (希伯來文：עיר הקודש‎，羅馬拼音：'Ir ha-Qodesh)。
喺基督教，因爲希伯來聖經對信徒係等同《舊約聖經》，所以耶路撒冷嘅地位同樣唔低。加上耶穌嘅受死同復活都係喺耶路撒冷範圍，所以就更加特別。
喺回教方面，耶路撒冷係第三大聖城，其次於麥加同麥地那。耶路撒冷係最初回教徒向住嚟祈禱嘅方向。除此之外，根據《可蘭經》同回教傳統，模罕默德喺621年嘅夜行去咗耶路撒冷，跟住升天同阿拉對話。
因爲呢啲宗教對耶路撒冷嘅重視，所以耶路撒冷古城雖然面積只係得0.9平方公里，但係都佈滿住宗教建築，包括聖殿山嘅哭牆、圓頂清真寺、阿克薩清真寺、同埋聖墓大殿。

政治爭議
到依家，耶路撒冷嘅政治地位仍然係一件非常有爭議性嘅題材，同時係以巴衝突嘅主要議題之一。喺第一次中東戰爭期間，西耶路撒冷成爲咗以色列一部分，而東耶路撒冷，包括耶路撒冷古城，就俾約旦吞并咗。到1967年六日戰爭之後，以色列完全控制同埋吞并耶路撒冷。
喺以色列基本法嘅14條法例之中，包括咗承認全個耶路撒冷做以色列首都，而以色列嘅所有主要政治建築都係喺耶路撒冷。大部分國家嘅領事館都係喺特拉維夫嘅範圍。
喺巴勒斯坦方面，巴勒斯坦基本法同樣視耶路撒冷為首都。但係，巴勒斯坦解放組織嘅文件通常都只係叫東耶路撒冷做首都。喺2010年嘅一份文件入面，佢哋形容咗巴勒斯坦嘅願景：“東耶路撒冷將會係巴勒斯坦國嘅首都，而西耶路撒冷就會係以色列嘅首都”。喺2013年嘅一份文件之中，提及到“巴勒斯坦首都——東耶路撒冷”，同時聲稱：“被佔領嘅東耶路撒冷係巴勒斯坦嘅自然社會、經濟、同政治中心，耶路撒冷一直同永遠都會係巴勒斯坦嘅中心”。除此之外，文件亦提到：“巴勒斯坦對1967年嘅邊界嘅承認，包括東耶路撒冷，已經係一個心痛嘅讓步。
國際社會一般都拒絕承認耶路撒冷係任何一個國家嘅首都，通常立場係：耶路撒冷嘅地位，係需要以色列同巴勒斯坦自治政府直接談判之後，先至能夠得出結果。同時，大部分國家都認爲，以色列對東耶路撒冷嘅控制同吞并係屬於非法。

人口
自從1860年以嚟，耶路撒冷不斷發展。到2022年，市内嘅人口已經達到 971,800人，其中6成係猶太人，4成係巴勒斯坦人。喺2020年，耶路撒冷嘅宗教分配係：57萬（60%）信猶太教、35萬（37%）信回教、1.6萬（1.7%）信基督教、另外仲有1.2萬（1.3%）係信其他。

氣候
耶路撒冷緯度喺北回歸線北面，靠近地中海，同以色列多數地區一樣，屬地中海氣候。耶路撒冷喺亞熱帶，喺冬季都算暖，但落雪都唔算罕見，通常每年至少會落雪一次。一月係一年中最凍嘅月份，平均高溫係12攝氏度（53華氏度），而一年中最熱嘅月份係七月同八月，平均高溫29攝氏度（84華氏度）。年平均降水量接近590毫米（23英寸），由5月到9月嘅夏季好少落雨。
耶羅波安一世

耶羅波安一世（？—前910年）係北國以色列開國國王，前931年到前910年在位，屬聖經列王紀上嘅時期。
耶耶托尼

耶耶托尼（法文：Gnégnéri Yaya Touré，1983年5月13號—）係一位前象牙海岸足球員，係一個全能中場。
耶路撒冷夏普爾籃球會

耶路撒冷夏普爾籃球會（英文：Hapoel Jerusalem B.C.）係以色列耶路撒冷嘅職業籃球球會，依家打緊以色列籃球超級聯賽。
耶路撒冷希伯來大學

耶路撒冷希伯來大學（האוניברסיטה העברית בירושלים）係以色列耶路撒冷一間大學，1918年創校。
耶穌變面

耶穌變面（Transfiguration of Jesus）係新約聖經其中一個情節，講到耶穌同三個門徒行上一座山，祈禱時耶穌面貌忽然變咗，成身發光，雲彩入面有聖神把聲話：「佢係我個仔，你哋要聽晒佢話。」。
腰痛

腰痛又叫下背痛，係指後腰位置嘅痛，好多時都好難搵到成因，但一般涉及到背部肌肉嘅傷。
腳

腳，書面語又叫足，係動物部位之一，響每隻髀下部，行路時同塊地接觸。
腳結構分為腳板、腳背、腳骨、腳瓜、腳指同埋腳指甲。
腳印

腳印係指人（或者任何有腳嘅動物）赤腳行路嗰陣喺地面留低嘅腳板印。如果對腳有着鞋，就叫鞋印。
腰腳韻

腰腳韻係一種押韻方式，主要係上句孻韻押跟尾句中間一笪嘅韻（攞腰接腳），來褦埋兩句相鄰句。壯傣人肯使種押韻方式多，喺民歌或者噻啲流行歌當中。

韻撈到使
腰腳韻噻時得撈腳韻一齊使喺民歌或者民謠當中，表現爲第一二句成腰腳韻，第二三句成腳韻，第三四句又成腰腳韻。
腳交

腳交（英文：Footjob）係非插入式性行為嘅一種，係指用腳摩擦伴侶而製造性興奮，甚至性高潮。
腰袋

腰袋，又叫腰包，係種細型嘅袋，用條帶掛喺腰側跟。
聖基茨島

聖基茨島響加勒比海，同隔籬嘅尼維斯島組成聖基茨尼維斯。島嘅西岸對住加勒比海，東岸對住大西洋。
聖塔芭芭拉

聖塔芭芭拉（英文：Santa Barbara），又譯聖芭芭拉，係美國加利福尼亞州一座城，喺聖塔芭芭拉郡嘅太平洋岸邊，而家亦都係聖塔芭芭拉郡嘅郡治所在。
根據2010年嘅美國人口調查局統計，佢嘅人口數量約有8萬8410人，係聖巴巴拉郡嘅第二大城市，之係排聖瑪麗亞後面。而人口組成方面，白人佔75.1%、拉丁裔美國人佔38.0%、亞裔美國人佔3.5%、非裔美國人佔1.6%、印地安人佔1.0%。
聖基茨尼維斯

聖基茨尼維斯係響加勒比海一國，由聖基茨島同尼維斯島組成。無論用面積定係人口計都係美洲最細嘅國。
聖基萊斯聯

聖基萊斯聯（Royale Union Saint-Gilloise）係喺比利時布魯塞爾嘅足球會，而家打緊比利時甲組足球聯賽。
聖塔安娜

聖塔安娜（英文：Santa Ana），又譯聖安娜，係美國加利福尼亞州一座城，住咗33萬人。
聖塔卡拉拉

聖塔卡拉拉（英文：Santa Clara），又譯聖卡拉拉，係美國加利福尼亞州一座城，住咗13萬人。
聖塔蒙尼卡

聖塔蒙尼卡（英文：Santa Monica），又譯聖蒙尼卡，係美國加利福尼亞州一座城，住咗9萬人。
呢座城係沙灘排球嘅發源地。
薛晉寧

薛晉寧（英文：Sit Chun Ning，1989年3月13號—），藝名阿檸（Ning），係香港商業電台嘅DJ，喺香港浸會大學畢業，主修視覺藝術。佢2012年加入商業電台，而家主持節目包括星期二、三、五、六00:00-01:00《宇宙船》、星期四00:00-01:00《漫事屋》以及星期六22:00-23:00《懶惰船》，2016年度饑饉之星之一。間唔中佢亦都會做埋《一切從音樂開始》嘅代主持。
薛氏寬鰓鮟鱇

薛氏寬鰓鮟鱇（學名：Sladenia shaefersi）係鮟鱇科寬鰓鮟鱇屬嘅其中一個種。
薛歌妮韋花

薛歌妮韋花（Sigourney Weaver，1949年10月8號—）係個美國電影、電視演員，出名之作《異形》之中做主角。
薛浩然

薛浩然（英文：Kingsley Sit Ho-yin，1949年—）係香港測計師，做過香港立法局議員、新界鄉議局議員同屯門區議會議員。佢係鄉議局前任主席劉皇發嘅妹夫、現任主席劉業強嘅姑丈。

簡歷
薛浩然喺1988年香港立法局選舉時，喺南九龍選舉團間接選舉入面，當選香港立法局議員，亦做過屯門區委任議員等。
薛浩然係現任鄉議局研究中心主任，主要對香港同新界的歷史、政治同文化進行研究，此外亦長期研究西藏的政治同埋宗教關係。著有《為誰風露立中宵——劉皇發言論集》、《香港的郊野公園：發展、管理與策略》、《新界小型屋宇政策研究：歷史、現狀與前瞻》等書。2018年2月，其所著《中國夢、中國革命與中國共產黨》喺香港出版發行。近年著有《香港馬照跑——東西方文化融匯下的香港賽馬事業》。
薛浩然曾於亞洲電視《把酒當歌》、香港電臺《千禧年代》等眾多媒体節目中擔任嘉賓。
2008年被指欠債56萬幾緡，畀前生意夥伴Leung Chi Shing入稟高院呈請破產。薛浩然反對破產呈請，但高院法官不接受薛的抗辯被頒下破產令。

屋企人
薛浩然同埋老婆劉麗芳有一個仔一女：薛大公、薛匯文。[未記出處或冇根據]
薛禹群

薛禹群（1931年11月2號—2021年6月29號）係中國水文地質學家，做過南京大學教授及中國科學院院士。

生平
1931年喺江蘇省無錫出世。1952年畢業於唐山工學院。1957年長春地質學院研究生畢業。1999年當選為中國科學院院士。
2021年6月29號，薛禹群因病醫治無效喺上海逝世，終年89歲。

家庭
阿爺薛華閣，阿爸薛萼林，二伯薛明劍，四叔薛萼果（孫冶方）。堂姐薛禹谷、堂弟薛禹勝等。
薛正煥

薛正煥，係大韓民國嘅一個男藝人同埋演員。
薛永恒

薛永恒，JP（Alfred Sit Wing-hang，1962年—）係香港政府前官員同公務員，做過創新及科技局局長同機電工程署署長。

簡歷
薛永恒早年就讀鄧鏡波學校，持有香港理工學院電機系院士同香港中文大學工商管理碩士，亦曾經喺哈佛大學商學院進修。佢係一位電機工程師，擁有30幾年公共行政經驗，而家係香港工程師學會嘅資深會員，並曾經擔任香港設施管理學會會長，同埋香港工程師學會生物醫學分部嘅主席。1984年加入政府，任職助理機電工程師，喺2001年晉升為總機電工程師，喺2007年晉升為政府機電工程師，喺2011年晉升為機電工程署副署長。佢喺2017年10月開始出任機電工程署署長，並兼任機電工程營運基金總經理。
2020年4月22號畀國務院根據行政長官林鄭月娥嘅提名同建議任命為創新及科技局局長，接替被免職嘅原局長楊偉雄。
酒井直樹

酒井直樹（1975年8月22號—）係日本足球員，司職中場，曾經喺1996年爲日本足球代表隊出場1次。
酒井貴政

酒井貴政（1988年5月18號—）係日本足球員，司職中場，效力過富山勝利，及讚岐卡馬達馬尼。